KZN-vloede: Sterftes aangemeld, nog reën verwag | Maroela Media
KZN-vloede: Sterftes aangemeld, nog reën verwag
Swaar reën die afgelope paar dae oor dele van KwaZulu-Natal het tot sterftes gelei en nog reën word Dinsdag verwag.
Volgens die departement van menslike nedersettings, samewerkende regering en tradisionele sake is 'n persoon in KwaMashy dood en nog een in Umlazi. In eThekwini is 'n persoon dood nadat 'n muur omgeval het, terwyl twee slagoffers vermis word nadat hul motor deur vloedwater in Molweni meegesleur is.
Modderstortings is in KwaDukuza en die omgewing van Umdloti aangemeld, terwyl oorstromings in Ladysmith en Pinetown voorgekom het en talle paaie aan die Suidkus beskadig is.
Die Coniston- informele nedersetting het oorstroom (Foto: Rusa)
Inwoners van 'n woonstelblok in Umdloti is na veiligheid gebring nadat modderwater deur die gebou gestroom het. Honderde mense is ook uit die Coniston- informele nedersetting verwyder nadat die Umdlotirivier oorstroom het. Volgens Reaction Unit SA (Rusa) was verskeie mense in hul huise vasgekeer en het hul beamptes gehelp om die gebied te ontruim.
Rampbestuurspanne reageer steeds op 'n aantal voorvalle onderwyl swaar reën voortduur. Volgens die Suid-Afrikaanse Weerdiens sal die reën Dinsdag voortduur en kan wydverspreide oorstromings voorkom.
Sipho Hlomuka, LUR vir menslike nedersettings, samewerkende regering en tradisionele sake in die provinsie, het 'n beroep op inwoners gedoen om uiters versigtig te wees en waar moontlik bedrywighede en reisplanne uit te stel.
"Inwoners wat in laagliggende gebiede woon, word versoek om skuiling op hoër grondgebiede te soek, aangesien die swaar reën na verwagting oorstromings sal veroorsaak.
"Die aanhoudende swaar reën verhoog die risiko van oorstromings in informele nedersettings, laagliggende gebiede en brûe, aangesien die grond reeds versadig is van die naweek se reën."
Plaaslike rampbestuurspanne gaan voort om hoërisikogebiede oor die hele provinsie te monitor.
North Coast Lashed By Torrential Downpours
NORTH COAST LASHED BY TORRENTIAL DOWNPOURSFloods and mudslides caused by the torrential downpour we've been experiencing has led to massive damage to areas across Durban, Umdloti one of the suburbs particularly hard hit today.What's happening around you?
Posted by Marshall Security on Monday, April 11, 2022
'Victor' gepaste naam vir dié man
Oud-SVA-klerk tronk toe vir diefstal
Dis nou die resultaat van bou waar en soos jy wil.
My hart gaan uit vir die mense. Alle sterkte en voorspoed vir almal wat deur die vloed geraak word.
Ek woon in Uvongo. Dis vreeslik die vloede, meestal van die bruê is onder water. Kan nog minder by die werk uitkom. Gelukkig is die skole gesluit want ek kan nie sien hoe enige leerder by die skool kan uitkom. Ek bid vir die mense wat hier deur geraak word.